**Seó Ardán 2017**

**Treoirlínte**

**Téama:** Tionchar daoine óga ar an Domhan

**Cur Síos**

 Iarrtar ar na baill a samhlaíocht a úsáid chun dráma a léiriú a phléann an tionchar dearfach atá ag daoine óga ar an Domhan. Tríd plé a dhéanamh ar an dtéama seo, beidh gá do na grúpaí scéal a chumadh a théann i ngleic leis na gníomhaíochtaí dearfacha gur féidir a dhéanamh chun athrú sunstasach a dhéanamh ar an Domhan. Mar shampla, tríd machnamh a dhéanamh ar na daoine óga cáiliúla nó áitiúla atá dul chun cinn á dhéanamh acu i gcearta daonna, i gcúrsaí timpeallachta, i gcúrsaí Gaeilge nó obair charthanachta, beidh na baill níos spreagtha chun rannpháirtíocht a ghlacadh i gcúrsaí go gcuireann siad féin spéis ann.

Is deis í an téama seo do dhaoine óga machnamh a dhéanamh ar an tionchar atá acu ar an Domhan agus freisin tá sé mar aidhm na daoine óga a chumhachtú chun a bheith gníomhach mar shaothránaí ina gceantair féin

Ba mhaith le hÓgras go mbeadh iarracht déanta ag na clubanna ar fad dul i ngleic leis an téama ar mhódh chruthaitheach agus samhlaíoch**.** Má tá aon cheist agat mar gheall ar seo déan teagmháil leis an Oifigeach Forbartha Áitiúil.

Beidh duais ag dul do chlubanna a léiríonn sár scileanna sna rannóga seo a leanas:

|  |  |  |
| --- | --- | --- |
| Plé ar Théama | Samhlaíocht | Damhsa/ Ceol |
| Úsáid Gaeilge | Aisteoireacht | Obair Foirne |

**Plé ar Théama**

1. Is chun deis a thabhairt do na baill a gcuid samhlaíochta a fhorbairt agus éagsúlacht a chruthú i measc na ndrámaí é seo.
2. Is féidir díriú ar ghnéithe dhaoine óga ina gceantair féin, nó in Éireann, nó sa Domhan.
3. Ní gá go mbeadh an rud a léirítear sa dráma fíor; is féidir carachtair éagsúla a chruthú agus scéalta éagsúla a chruthú chun spraoi a bhaint as.
4. Is fiú samplaí do físeanna nó do ghrianghrafanna a thaispeáint a léiríonn sár obair i measc daoine óga ar son daoine eile.
5. Is iad seo a leannas roinnt ceisteanna a chabhróidh le tabhairt faoin bplé:
6. An gceapann sibh gur féidir le daoine óga aon tionchar a bheith acu ar an Domhan?
7. Dá mbeadh tú chun rud amháin a dhéanamh chun do phobal/ do cheantar/ do chondae nó do thír a dhéanamh níos fearr, céard a bheadh ann?
8. Cé hiad na daoine óga go bhfuil aithne agaibh orthu atá nó go raibh tionchar mhór acu ar an Domhan? Mar shampla:
	1. Anne Frank
	2. Malala Yousafzai
	3. Cú Chulainn
	4. Dónal Walsh
9. Dá mbeadh tusa i gceannas ar an Domhan, céard a d’athródh tú?
10. Dá mbeadh tú chun rud amháin a dhéanamh chun do phobal/ do cheantar/ do chondae nó do thír a dhéanamh níos fearr, céard a bheadh ann?

**Úsáid Gaeilge**

1. Mar a luaitear sna rialacha “,ní mór do na drámaí uile a bheith trí Ghaeilge amháin. Is féidir focal/frása Béarla nó dhó a úsáid má chuireann sé le caighdeán an seó, ach gan níos mó ná abairt a bheith trí Bhéarla”.
2. Chun cabhrú le grúpaí nach bhfuil líofa, is fiú teanga shimplí a úsáid, chomh maith le go leor athrá, nathanna cainte agus gan an iomarca línte a thabhairt d’aon duine amháin.
3. Chun cur le téama b’fhiú smaoineamh ar daoine óga le Gaeilge atá ag déanamh an-dul chun cinn.
	1. Cén daoine óga a chabhraíonn le meon dearfach maidir leis an Ghaeilge a chur chun cinn?
	2. Mar shampla, cén tionchar atá ag na daoine óga ó Choláiste Lurgan ar an gnáth saol?
	3. Cén deiseanna éagsúla a thugann an Ghaeilge do dhaoine óga?

**Samhlaíocht**

1. Baineann samhlaíocht le cur chuige an dráma agus an chaoi go léirítear é.
2. Tá go leor roghanna maidir le stíl, mar shampla, ní gá cloí le hinsint traidisiúnta, is féidir mím, gluaiseacht, ceol, puipéidí, agallamh beirte, stíl clár fáisnéise agus mar sin de a úsáid chun an dráma a léiriú.
3. Ní gá go mbeadh go leor fírinne ann, ach béim a chuir ar spraoi sa chur in iúl, mar shampla, is féidir labhairt leis an lucht féachanna, na moltóirí, na tuismitheoiri chun spéis a spreagadh sa dráma.
4. Moltar béim a chuir ar cultacha, smidiú, frapaí agus seit chun an dráma a thabhairt chun beathaigh ar mhódh shamhlaíoch.
5. An méid is mó béime a chuirtear ar eilimintí ar nós teannas, draíocht, greann, cumhacht is amhlaigh is fearr é mar go gcuireann sé le caighdeán agus tuiscint drámaíochta ar an iomlán.

**Aisteoireacht**

1. Nuair atá na páistí/ aisteoirí compórdach ar stáitse, beidh caighdeán na haisteoireachta níos fearr.
2. Moltar tacaíocht a thabhairt do na haisteoirí iarracht a dhéanamh carachtair a thabhairt chun beathaigh le fuinnimh agus le beocht, seachas an líne a rá gan mórán tuiscine ar céard atá á chur in iúl.
3. Déan cinnte go dtuigeann na páistí cén mothúcháin agus cén meon atá ag na carachtair atá á leiriú acu.
4. Déan cinnte go bhfuil na páistí sásta leis an ról atá acu agus gur roghnaigh siad féin é, go minic nuair nach bhfuil an páiste sásta, ní bhíonn fonn orthu spraoi a bheith acu leis an aisteoireacht.
5. Le linn cleachtadh bí cinnte go bhfuil na cleachtaithe taithneamhach agus spraoiúil, cabhróidh aitmeasféar éadrom le spiorad chruthaitheach a léiriú san aisteoireacht.

**Ceol/ Damhsa**

1. Is gá go mbeadh ar a laghad píosa ceoil amháin agus píosa damhsa amháin sa dráma.
2. Ní gá go mbeadh gach duine sa dráma ag glacadh páirt sa damhsa nó sa cheol ach is gá go mbeadh baint ag an gceol agus damhsa le scéal an dráma.
3. Is féidir ceol nua –chumtha a úsáid nó ceol traidisiúinta ach is gá go mbeadh an ceol i nGaeilge, gan aon liricí Béarla.
4. Maidir leis an damhsa, is féidir damhsa ceilí, damhsa seit, damhsa comhaimseartha, nó aon stíl a luíonn isteach le scéal an drama a úsáid

**Obair Foirne**

1. Ní moltar ról ró mhór a thabhairt d’aon aisteoir- is iad spiorad ghrúpa agus eispearas foirne aidhmeanna an Seó Árdáin.
2. Déan cinnte go bhfuil iarracht á dhéanamh ag gach duine sa dráma deis a thabhairt dá gcomhghleacaithe agus tacú lena chéile.
3. Ní mór deis a thabhairt do gach duine ar a laghad líne amháin a bheith acu, nó páirt a ghlacadh sa damhsa agus ceol. Muna bhfuil páiste ag iarraidh a bheith ar stáitse, tabhair ról a bhaineann le seit/ cultacha/frapaí dóibh.
4. Déan cinnte nach bhfuil an iomarca daoine ar stáitse ag aon am amháin; ní fiú aisteoir a bheith ar stáitse gan chúis, súann sé an draíocht ón dráma.
5. Go bhfuil a fhios ag gach duine cén áit gur chóir dóibh a bheith ag gach noiméad le linn an dráma agus gan a bheith ag braith ar na ceannairí.

**Modh Oibre:**

1. Is féidir duine áitiúil go bhfuil tionchar dearfach acu ar an phobal a thabhairt isteach chun cainte leis an ghrúpa. Mar shampla, an bhfuil aon duine a bhailigh airgead le haghaidh carthantacht, nó an bhfuil aon duine óg a bhain cáil amach tríd a gcuid gníomhaíochtaí agus a spreagann daoine óga?
2. Iarr ar na baill tobsmaointeoireacht/meitheal macnaimh a dhéanamh bunaithe ar na smaointe ar fad atá acu agus déantar rogha maidir leis an bpríomh scéal a bheidh sa dráma.
3. Déantar liosta do charachtair éagsúla a bheidh sa dráma agus roghnaítear na haisteoirí.
4. In éineacht leis na baill, déantar amlíne den dráma, le briseadh síos na radharcanna ag an tús, lár, deireadh an-simplí. Déan cinnte go dtarlaíonn aicsean nó gníomh suntasach i ngach radharc.
5. Scríobhtar an scriopt agus tugtar amach é. Ní gá go mbeadh na radharcanna casta, ach is gá go bhfuil sé soiléir nuair atá an scéal á bogadh ar aghaidh go dtí am nua nó suíomh nua, ‘srl.
6. Déantar cleachtaithe agus cleachtadh gléasta agus rith tríd sula mbeidh an dráma á léiriú.